b'\n_START_ARTICLE_\nDisbursement Acceleration Program\n_START_PARAGRAPH_\nAng Disbursement Acceleration Program (DAP) ay isang stimulus package o pampasigla ng ekonomiya upang pabilisin ang paggugol na pampubliko at magtulak ng paglago ng ekonomiya. Ang DAP ay pinagtibay ng Pangulong Noynoy Aquino noong Oktubre 12, 2011 sa rekomendasyon ng Development Budget Coordination Committee (DBCC) at Cabinet Clusters._NEWLINE_Ang DAP ay kasalukuyang temporaryong pinigilan ng Korte Suprema na dumidinig ng mga petisyon na kumukuwestiyon sa legalidad ng pondong ito.\n_START_SECTION_\nImpeachment ni Renato Corona\n_START_PARAGRAPH_\nInangkin ni Jinggoy Estrada sa kanyang privilege speech na ang mga senador na bumoto sa pagpapatalsik kay dating Punong Mahistrado Renato Corona sa kanyang paglilitis ng impeachment ay binigyan ng \xe2\x82\xb150 milyon mula sa DAP._NEWLINE_Ang akusasyong ito ay itinatanggi ni Budget Secretary Butch Abad.'